22005D0136



DECIZIA NR. 136/2005 A COMITETULUI MIXT AL SEE

din 21 octombrie 2005

de modificare a Protocolului 4 la Acordul privind regulile de origine

COMITETUL MIXT AL SEE,

având în vedere Acordul privind Spațiul Economic European (1), astfel cum a fost modificat prin Protocolul de ajustare a Acordului privind Spațiul Economic European, denumit în continuare „acordul”, în special articolul 98,

întrucât:

DECIDE:

Articolul 1

Protocolul 4 la acord se înlocuiește cu textul anexat la prezenta decizie, împreună cu declarațiile comune relevante.

Articolul 2

Prezenta decizie intră în vigoare la 22 octombrie 2005, cu condiția să se fi efectuat notificările prevăzute la articolul 103 alineatul (1) din acord către Comitetul mixt al SEE (3).

Prezenta decizie se aplică din prima zi a lunii următoare datei adoptării sale.

Articolul 3

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

(1) JO L 1, 3.1.1994, p. 3.

(2) Algeria, Egipt, Israel, Iordania, Liban, Maroc, Siria, Tunisia, Cisiordania și Fâșia Gaza.

(3) Nu au fost semnalate obligații constituționale.

ANEXĂ LA DECIZIA COMITETULUI MIXT AL SEE

Nr. 136/2005

PROTOCOLUL NR. 4 PRIVIND REGULILE DE ORIGINE CUPRINS TITLUL I DISPOZIȚII GENERALE Articolul 1 Definiții TITLUL II DEFINIȚIA NOȚIUNII DE «PRODUSE ORIGINARE» Articolul 2 Condiții generale Articolul 3 Cumul diagonal de origine Articolul 4 Produse obținute integral Articolul 5 Produse prelucrate sau transformate suficient Articolul 6 Operațiuni de transformare sau prelucrare insuficientă Articolul 7 Unitate de calificare Articolul 8 Accesorii, piese de schimb și unelte Articolul 9 Seturi Articolul 10 Elemente neutre TITLUL III CONDIȚII TERITORIALE Articolul 11 Principiul teritorialității Articolul 12 Transport direct Articolul 13 Expoziții TITLUL IV DRAWBACK SAU SCUTIRE DE DREPTURI VAMALE Articolul 14 Interzicerea drawback-ului sau a scutirii de drepturi vamale TITLUL V DOVADA DE ORIGINE Articolul 15 Condiții generale Articolul 16 Procedura de eliberare a unui certificat de circulație a mărfurilor EUR.1 sau EUR-MED Articolul 17 Certificate de circulație a mărfurilor EUR.1 sau EUR-MED eliberate ulterior Articolul 18 Eliberarea unui duplicat al certificatului de circulație a mărfurilor EUR.1 sau EUR-MED Articolul 19 Eliberarea certificatelor de circulație a mărfurilor EUR.1 sau EUR-MED pe baza dovezii de origine eliberate sau stabilite anterior Articolul 20 Separare contabilă Articolul 21 Condițiile de stabilire a unei declarații pe factură sau a unei declarații pe factură EUR-MED Articolul 22 Exportator desemnat Articolul 23 Valabilitatea dovezii de origine Articolul 24 Prezentarea dovezii de origine Articolul 25 Importul prin trimiteri eșalonate Articolul 26 Scutiri de la dovada de origine Articolul 27 Declarații furnizorului Articolul 28 Documente justificative Articolul 29 Păstrarea dovezilor de origine, a declarațiilor furnizorului și a documentelor justificative Articolul 30 Discordanțe și erori formale Articolul 31 Sume exprimate în euro TITLUL VI MODALITĂȚI DE COOPERARE ADMINISTRATIVĂ Articolul 32 Asistența reciprocă Articolul 33 Verificarea dovezii de origine Articolul 34 Verificarea declarațiilor furnizorului Articolul 35 Soluționarea litigiilor Articolul 36 Sancțiuni Articolul 37 Zone libere TITLUL VII CEUTA ȘI MELILLA Articolul 38 Aplicarea protocolului Articolul 39 Condiții speciale TITLUL VIII DISPOZIȚII FINALE Articolul 40 Dispoziții tranzitorii privind mărfurile în tranzit sau depozitate LISTA ANEXELOR Anexa I: Note introductive la lista din anexa II Anexa II: Lista prelucrărilor sau transformărilor care urmează a fi aplicate materialelor neoriginare pentru ca produsul fabricat să poată obține statutul de produs originar Anexa IIIa: Modele de certificat de circulație a mărfurilor EUR.1 și de cerere de eliberare a unui certificat de circulație a mărfurilor EUR.1 Anexa IIIb: Modele de certificat de circulație a mărfurilor EUR-MED și de cerere de eliberare a unui certificat de circulație a mărfurilor EUR-MED Anexa IVa: Textul declarației pe factură Anexa IVb: Textul declarației pe factură EUR-MED Anexa V: Declarația furnizorului Anexa VI: Declarația furnizorului pe termen lung DECLARAȚII COMUNE Declarație comună de acceptare a dovezilor de origine eliberate în cadrul acordurilor menționate la articolul 3 din Protocolul 4 pentru produsele originare din Comunitate, Islanda sau Norvegia Declarație comună privind Principatul Andorra Declarație comună privind Republica San Marino TITLUL I DISPOZIȚII GENERALE Articolul 1 Definiții În sensul prezentului protocol, prin următoarele se înțelege: (a) «fabricare», orice prelucrare sau transformare, inclusiv asamblarea sau operațiunile specifice; (b) «material», orice ingredient, orice materie primă, orice componentă sau orice parte etc. utilizată la fabricarea produsului; (c) «produs», produsul obținut, chiar dacă este destinat să fie utilizat ulterior în cursul unei alte operațiuni de fabricație; (d) «mărfuri», atât materialele, cât și produsele; (e) «valoare în vamă», valoarea determinată în conformitate cu Acordul privind punerea în aplicare a articolului VII din Acordul General pentru Tarife și Comerț (Acordul OMC privind evaluarea vamală) din 1994; (f) «preț franco fabrică», prețul plătit pentru produs la ieșirea din fabrică fabricantului din SEE în a cărui întreprindere s-a efectuat ultima prelucrare sau transformare, cu condiția ca prețul să includă valoarea tuturor materialelor utilizate, minus taxele interne care sunt sau pot fi restituite atunci când produsul obținut este exportat; (g) «valoare a materialelor», valoarea în vamă în momentul importului materialelor neoriginare utilizate sau, în cazul în care aceasta nu este cunoscută sau nu poate fi stabilită, primul preț verificabil plătit pentru materiale în SEE; (h) «valoarea materialelor originare», valoarea acestor materiale astfel cum este definită la litera (g) aplicată mutatis mutandis; (i) «valoare adăugată», prețul franco fabrică minus valoarea în vamă a fiecărui material încorporat originar din celelalte țări prevăzute la articolul 3 cu care cumulul se aplică sau, în cazul în care valoarea în vamă nu este cunoscută sau nu poate fi stabilită, primul preț verificabil plătit pentru materiale în SEE; (j) «capitole» și «poziții», capitolele și pozițiile (cu patru cifre) utilizate în nomenclatura care constituie Sistemul armonizat de denumire și codificare a mărfurilor, denumit în prezentul protocol «Sistemul Armonizat» sau «SA»; (k) «încadrat», se referă la clasificarea unui produs sau a unui material la o anumită poziție; (l) «lot», produsele trimise simultan de același exportator către același destinatar sau transportate cu un document de transport unic de la exportator la destinatar sau, în lipsa unui astfel de document, cu o factură unică; (m) «teritorii», acest termen incluzând apele teritoriale. TITLUL II DEFINIȚIA NOȚIUNII DE «PRODUSE ORIGINARE» Articolul 2 Condiții generale (1) În scopul punerii în aplicare a acordului, se consideră că următoarele produse sunt originare din SEE: (a) produsele obținute integral în SEE în sensul articolului 4; (b) produsele obținute în SEE și care conțin materiale care nu sunt obținute în întregime în acest spațiu, cu condiția ca aceste materiale să facă obiectul unor prelucrări sau transformări în SEE suficiente în sensul articolului 5. În acest sens, teritoriile părților contractante cărora li se aplică prezentul acord sunt considerate un teritoriu unic. (2) Fără a aduce atingere alineatului (1), teritoriul Principatului Liechtenstein este exclus din teritoriul SEE, cu scopul de a stabili originea produselor prevăzute în tabelele I și II din Protocolul 3, iar aceste produse sunt considerate ca originare din SEE numai în cazul în care au fost obținute integral sau transformate sau prelucrate suficient pe teritoriile celorlalte părți contractante. Articolul 3 Cumul diagonal de origine (1) Fără a aduce atingere dispozițiilor articolului 2, produsele sunt considerate ca produse originare din SEE, în cazul în care sunt obținute în acest spațiu și încorporează materiale originare din Bulgaria, Elveția (inclusiv Liechtenstein) (1), Islanda, Norvegia, România, Turcia sau din Comunitate, cu condiția ca transformarea sau prelucrarea efectuată în SEE să fie mai ample decât cele prevăzute la articolul 6. Nu este necesar ca materialele în cauză să fi fost supuse la o transformare sau prelucrare suficientă. (2) Fără a aduce atingere dispozițiilor articolului 2, produsele sunt considerate ca produse originare din SEE în cazul în care sunt obținute în acest spațiu și încorporează materiale originare din insulele Feroe sau din orice altă țară care participă la parteneriatul euro-mediteranean, pe baza Declarației de la Barcelona adoptate la Conferința euro-mediteraneană organizată la 27 și 28 noiembrie 1995, alta decât Turcia (2), cu condiția ca transformarea sau prelucrarea efectuată în SEE să fie mai ample decât cele prevăzute la articolul 6. Nu este necesar ca materialele în cauză să fi fost supuse la o transformare sau prelucrare suficientă. (3) Atunci când transformarea sau prelucrarea efectuată în SEE nu este mai amplă decât operațiunile prevăzute la articolul 6, produsul obținut este considerat ca fiind originar din SEE numai atunci când valoarea adăugată în acest spațiu este mai mare decât valoarea materialelor folosite originare din oricare din celelalte țări prevăzute la alineatele (1) și (2). În caz contrar, produsul obținut este considerat ca fiind originar din țara care a furnizat cea mai mare valoare de materiale originare folosite la fabricarea în SEE. (4) Produsele originare din una dintre țările prevăzute la alineatele (1) și (2), care nu sunt supuse nici unei transformări sau prelucrări în SEE, își mențin originea în cazul în care sunt exportate în una dintre aceste țări. (5) Cumulul prevăzut de prezentul articol poate fi aplicat numai cu condiția ca: (a) un acord comercial preferențial în conformitate cu articolul XXIV din Acordul General pentru Tarife și Comerț (GATT) se aplică între țările implicate în obținerea statutului de produs originar și țara de destinație; (b) materialele și produsele au obținut statutul de produs originar prin aplicarea unor reguli de origine identice cu cele prevăzute de prezentul protocol și (c) avizele prin care se indică îndeplinirea condițiilor necesare pentru aplicarea cumulului au fost publicate în Jurnalul Oficial al Uniunii Europene (seria C) și pe teritoriul celorlalte părți contractante în conformitate cu propriile proceduri. Cumulul prevăzut de prezentul articol se aplică de la data menționată în avizul publicat în Jurnalul Oficial al Uniunii Europene (seria C). Comunitatea furnizează celorlalte părți contractante, prin intermediul Comisiei Comunităților Europene, detalii privind acordurile, inclusiv datele intrării lor în vigoare și regulile de origine corespondente, aplicate cu celelalte țări prevăzute la alineatele (1) și (2). Articolul 4 Produse obținute integral (1) Se consideră ca fiind obținute integral în SEE: (a) produsele minerale extrase din solul lor sau din fundul mărilor sau oceanelor lor; (b) produsele din regnul vegetal care sunt recoltate aici; (c) animalele vii care s-au născut și au crescut aici; (d) produsele care provin de la animalele vii care sunt crescute aici; (e) produsele de vânătoare și pescuit care sunt practicate aici; (f) produsele de pescuit maritim și alte produse pescuite din mare în afara apelor teritoriale ale părților contractante de către navele lor; (g) produsele fabricate la bordul navelor fabrică, exclusiv din produsele prevăzute la litera (f); (h) articolele uzate care nu pot servi decât la recuperarea materiilor prime, inclusiv cauciucurile uzate care nu pot servi decât pentru reșapare sau care nu pot fi utilizate decât ca deșeuri; (i) deșeurile provenite din operațiunile manufacturiere care sunt efectuate aici; (j) produsele extrase din solul sau din subsolul marin situat în afara apelor lor teritoriale, în măsura în care au drepturi exclusive de exploatare a acestor soluri sau subsoluri; (k) mărfurile care sunt fabricate aici exclusiv din produsele prevăzute la literele (a) - (j). (2) Expresiile «navele lor» și «navele lor fabrică», utilizate la alineatul (1) literele (f) și (g), nu se aplică decât navelor și navelor fabrică: (a) care sunt înmatriculate sau înregistrate într-un stat membru al Comunității sau într-un stat AELS; (b) care arborează pavilionul unui stat membru al Comunității sau al unui stat AELS; (c) care aparțin în proporție de cel puțin 50 % unor resortisanți ai statelor membre ale Comunității sau ai unui stat AELS sau unei societăți al cărei sediu principal este situat în unul dintre aceste state, al căror administrator sau administratori, președinte al consiliului de administrație sau de supraveghere și majoritatea membrilor acestor consilii sunt resortisanți ai statelor membre ale Comunității sau ai unui stat AELS și în cazul cărora, în afară de aceasta, în ceea ce privește societățile de persoane sau societățile cu responsabilitate limitată, cel puțin jumătate din capital aparține acestor state, unor colectivități publice sau unor resortisanți ai acestor state; (d) ai căror comandant și ofițeri sunt resortisanți ai statelor membre ale Comunității sau ai unui stat AELS și (e) al căror echipaj este compus, în proporție de cel puțin 75 %, din resortisanți ai statelor membre ale Comunității sau ai unui stat AELS. Articolul 5 Produse prelucrate sau transformate suficient (1) În sensul aplicării articolului 2, produsele care nu sunt obținute integral sunt considerate ca fiind prelucrate sau transformate suficient, atunci când sunt îndeplinite condițiile prevăzute în lista din anexa II. Condițiile menționate anterior indică, pentru toate produsele care intră sub incidența acordului, prelucrarea sau transformarea la care trebuie supuse materialele neoriginare utilizate la fabricare și se aplică exclusiv acestor materiale. De aici rezultă că, în cazul în care un produs care a dobândit statutul de produs originar îndeplinind condițiile prevăzute în listă pentru respectivul produs este utilizat pentru fabricarea unui alt produs, condițiile aplicabile produsului în care este încorporat nu i se aplică și nu se ține seama de materialele neoriginare care au putut fi utilizate la fabricarea lui. (2) Fără a aduce atingere alineatului (1), materialele neoriginare care, în conformitate cu condițiile prevăzute în lista din anexa II, nu trebuie să fie utilizate la fabricarea acestui produs, pot fi, cu toate acestea, utilizate cu condiția ca: (a) valoarea lor totală să nu depășească 10 % din prețul franco fabrică al produsului; (b) aplicarea prezentului alineat să nu ducă la depășirea procentului sau procentelor prevăzute în listă pentru valoarea maximă a materialelor neoriginare. Prezentul alineat nu se aplică produselor care intră sub incidența capitolelor 50 - 63 din Sistemul Armonizat. (3) Alineatele (1) și (2) se aplică sub rezerva articolului 6. Articolul 6 Operațiuni de transformare sau prelucrare insuficientă (1) Fără a aduce atingere alineatului (2), următoarele operațiuni sunt considerate transformare sau prelucrare insuficientă pentru a conferi statutul de produs originar, indiferent dacă cerințele de la articolul 5 sunt îndeplinite sau nu: (a) operațiunile destinate să asigure conservarea în aceeași stare a produselor în timpul transportului și depozitării; (b) divizările și regrupările de pachete; (c) spălarea, curățarea, desprăfuirea, îndepărtarea oxidului, uleiului, vopselei sau a altor straturi acoperitoare; (d) călcarea sau presarea textilelor; (e) operațiile simple de vopsire și șlefuire; (f) depănușarea, opărirea parțială sau completă, netezirea și glasarea cerealelor sau a orezului; (g) operațiunile care constau în adăugarea de coloranți în zahăr sau în formarea bucăților de zahăr; (h) decorticarea, înlăturarea sâmburilor sau curățarea fructelor și legumelor; (i) ascuțirea, măcinarea simplă sau tăierea simplă; (j) cernerea, strecurarea, trierea, clasarea, aranjarea pe clase, asortarea (inclusiv alcătuirea de seturi de mărfuri); (k) simpla îmbuteliere în sticle, doze, flacoane, ambalarea în saci, tocuri, cutii, pe cartoane, planșete sau orice alte operațiuni simple de ambalare; (l) aplicarea sau imprimarea pe produse sau pe ambalajele lor a mărcilor, etichetelor, siglelor și a altor semne distinctive similare; (m) simpla amestecare a produselor, chiar din specii diferite; (n) simpla reunire a părților în vederea constituirii unui produs complet sau demontarea produsului în părți componente; (o) o combinație de două sau mai multe operațiuni prevăzute la literele (a) - (n); (p) sacrificarea animalelor. (2) Pentru a stabili dacă transformarea sau prelucrarea efectuată asupra unui produs este insuficientă în sensul alineatului (1), toate operațiunile efectuate în SEE asupra unui produs dat sunt luate în considerare împreună. Articolul 7 Unitate de calificare (1) Unitatea de calificare în sensul aplicării dispozițiilor prezentului protocol este produsul reținut ca unitate de bază pentru stabilirea clasării pe baza nomenclaturii Sistemului Armonizat. În consecință: (a) atunci când un produs compus dintr-un grup sau un ansamblu de articole este clasificat pe baza Sistemului Armonizat într-o singură poziție, ansamblul constituie unitatea de calificare; (b) atunci când un transport este compus dintr-un anumit număr de produse identice clasificate la aceeași poziție a Sistemului Armonizat, dispozițiile prezentului protocol se aplică separat fiecăruia dintre aceste produse. (2) Atunci când, prin aplicarea regulii generale nr. 5 din Sistemul Armonizat, ambalajele sunt clasificate împreună cu produsul pe care îl conțin, ele trebuie să fie considerate ca formând un tot cu produsul în scopul stabilirii originii. Articolul 8 Accesorii, piese de schimb și unelte Accesoriile, piesele de schimb și uneltele livrate cu un material, o mașină, un aparat sau un vehicul, care fac parte din echipamentul normal și sunt incluse în preț sau care nu sunt facturate separat, sunt considerate ca formând un tot cu materialul, mașina, aparatul sau vehiculul în cauză. Articolul 9 Seturi Seturile, în sensul regulii generale nr. 3 din Sistemul Armonizat, sunt considerate originare, cu condiția ca toate articolele care intră în compoziția lor să fie originare. Cu toate acestea, un set alcătuit din articole originare și neoriginare este considerat originar în ansamblu, cu condiția ca valoarea articolelor neoriginare să nu depășească 15 % din prețul franco fabrică al setului. Articolul 10 Elemente neutre Pentru a stabili dacă un produs este originar, nu este necesar să se stabilească originea următoarelor elemente care ar putea fi utilizate la fabricarea lui: (a) energie și combustibili; (b) instalații și echipamente; (c) mașini și unelte; (d) mărfuri care nu intră sau care nu sunt destinate să intre în compoziția finală a produsului. TITLUL III CONDIȚII TERITORIALE Articolul 11 Principiul teritorialității (1) Cu excepția cazurilor prevăzute la articolul 3 și la alineatul (3) din prezentul articol, condițiile privind dobândirea statutului de produs originar prevăzute la titlul II trebuie să fie îndeplinite fără întrerupere în SEE. (2) Cu excepția cazurilor prevăzute la articolul 3, atunci când mărfurile originare exportate din SEE în altă țară sunt returnate, ele trebuie să fie considerate ca fiind neoriginare, cu excepția cazului în care se poate demonstra, spre satisfacția autorităților vamale: (a) că mărfurile returnate sunt aceleași mărfuri care au fost exportate și (b) că nu au suferit operațiuni dincolo de ceea ce era necesar pentru a le asigura conservarea în aceeași stare cât timp erau în țara respectivă sau cât timp au fost exportate. (3) Obținerea statutului de produs originar în conformitate cu condițiile enunțate la titlul II nu este afectată de transformarea sau prelucrarea efectuată în afara SEE asupra materialelor exportate din SEE și reimportate ulterior în SEE, cu condiția ca: (a) materialele menționate să fie obținute integral în SEE sau să fie supuse unor transformări sau prelucrări mai ample decât operațiunile prevăzute la articolul 6 înainte de exportare și (b) să se poată demonstra, spre satisfacția autorităților vamale, că: (i) mărfurile reimportate au fost obținute prin transformarea sau prelucrarea materialelor exportate și (ii) valoarea adăugată totală obținută în afara SEE prin aplicarea dispozițiilor prezentului articol nu depășește 10 % din prețul franco fabrică al produsului final pentru care se solicită statutul de produs originar. (4) În sensul alineatului (3), condițiile de obținere a statutului de produs originar prevăzute la titlul II nu se aplică transformării sau prelucrării efectuate în afara SEE. Cu toate acestea, atunci când, în lista din anexa II, se aplică o normă care stabilește o valoare maximă pentru toate materialele neoriginare încorporate la stabilirea statutului de produs originar al produsului final, valoarea totală a materialelor neoriginare aplicată pe teritoriul părții în cauză, luată împreună cu valoarea adăugată totală obținută în afara SEE prin aplicarea dispozițiilor prezentului articol, nu depășește procentul stabilit. (5) În sensul aplicării dispozițiilor alineatelor (3) și (4), «valoare adăugată totală» înseamnă toate costurile rezultate în afara SEE, inclusiv valoarea materialelor adăugate acolo. (6) Dispozițiile alineatelor (3) și (4) nu se aplică produselor care nu îndeplinesc condițiile prevăzute în lista din anexa II sau care pot fi considerate transformate sau prelucrate suficient numai în cazul în care se aplică toleranța generală stabilită la articolul 5 alineatul (2). (7) Dispozițiile alineatelor (3) și (4) nu se aplică produselor de la capitolele 50-63 din Sistemul Armonizat. (8) Orice transformare sau prelucrare de tipul celor reglementate de prezentul articol și efectuate în afara SEE se efectuează în conformitate cu regimurile de perfecționare pasivă sau cu regimurile similare. Articolul 12 Transport direct (1) Tratamentul preferențial prevăzut de acord se aplică numai produselor care îndeplinesc condițiile din prezentul protocol și care sunt transportate direct în cadrul SEE sau pe teritoriul țărilor prevăzute la articolul 3 cu care se poate aplica un cumul. Cu toate acestea, transportul produselor care constituie un singur lot poate fi efectuat prin alte teritorii, după caz, cu transbordarea sau depozitarea temporară în aceste teritorii, cu condiția ca produsele să rămână sub supravegherea autorităților vamale ale țării de tranzit sau de depozitare și să nu sufere alte operațiuni decât descărcarea, reîncărcarea sau orice altă operațiune destinată să asigure conservarea lor în stare bună. Transportul prin conducte al produselor originare se poate efectua și prin alte teritorii decât cele ale SEE. (2) Dovada îndeplinirii condițiilor prevăzute la alineatul (1) se furnizează autorităților vamale din țara importatoare prin prezentarea: (a) unui document de transport unic care acoperă trecerea din țara exportatoare prin țara de tranzit sau (b) unui certificat eliberat de autoritățile vamale ale țării de tranzit: (i) care prezintă o descriere exactă a produselor; (ii) care indică data descărcării și a reîncărcării produselor și, după caz, denumirea navelor sau a altor mijloace de transport utilizate și (iii) care certifică condițiile în care produsele au staționat în țara de tranzit sau (c) în lipsa acestora, a oricăror documente justificative. Articolul 13 Expoziții (1) Produsele originare trimise pentru a fi expuse în altă țară decât cele prevăzute la articolul 3 cu care se poate aplica un cumul și vândute după expunere pentru a fi importate în SEE beneficiază la import de dispozițiile acordului, cu condiția să se demonstreze, spre satisfacția autorităților vamale: (a) că un exportator a expediat aceste produse de pe teritoriul uneia din părțile contractante în țara în care are loc expoziția și că le-a expus acolo; (b) că respectivul exportator a vândut produsele sau le-a cedat unui destinatar de pe teritoriul unei alte părți contractante; (c) că produsele au fost expediate în timpul expoziției sau imediat după aceasta în starea în care au fost expediate pentru expoziție și (d) că, din momentul în care au fost expediate pentru expoziție, produsele nu au fost utilizate în alte scopuri decât prezentarea la expoziția respectivă. (2) O dovadă a originii se eliberează sau se stabilește în conformitate cu dispozițiile titlului V și prezentată autorităților vamale din țara importatoare conform procedurilor obișnuite. Pe această dovadă se indică denumirea și adresa expoziției. Atunci când este necesar, se poate solicita și o probă documentară suplimentară a condițiilor în care au fost expuse produsele. (3) Alineatul (1) se aplică tuturor expozițiilor, târgurilor sau manifestărilor publice similare cu caracter comercial, industrial, agricol sau artizanal, diferite de cele care sunt organizate în scopuri private în localuri sau magazine comerciale și care au ca scop vânzarea de produse străine și pe durata cărora produsele rămân sub control vamal. TITLUL IV DRAWBACK SAU SCUTIRE DE DREPTURI VAMALE Articolul 14 Interzicerea drawback-ului sau a scutirii de drepturi vamale (1) Materialele neoriginare utilizate la fabricarea produselor originare din SEE sau din una dintre țările prevăzute la articolul 3, pentru care se eliberează sau se stabilește o dovadă de origine în conformitate cu dispozițiile titlului V, nu beneficiază, în nici una dintre părțile contractante, de drawback sau de scutire de drepturi vamale de orice tip. (2) Interdicția prevăzută la alineatul (1) se aplică oricărui regim de restituire, remitere sau neplată parțială sau totală a drepturilor vamale sau a drepturilor cu efect echivalent, aplicabile în oricare dintre părțile contractante materialelor utilizate la fabricare, în cazul în care această restituire, remitere sau neplată se aplică, în mod expres sau în fapt, atunci când produsele obținute din aceste materiale sunt exportate și nu sunt destinate consumului național. (3) Exportatorul produselor care fac obiectul unei probe de origine trebuie să poată prezenta, în orice moment, la cererea autorităților vamale, toate documentele corespunzătoare care stabilesc că nici un drawback nu a fost obținut pentru materialele neoriginare utilizate la fabricarea produselor respective și că toate drepturile vamale sau taxele cu efect echivalent aplicabile acestor materiale au fost achitate efectiv. (4) Dispozițiile alineatelor (1) - (3) se aplică, de asemenea, ambalajelor în sensul articolului 7 alineatul (2), precum și accesoriilor, pieselor de schimb și uneltelor în sensul articolului 8 și produselor din seturi în sensul articolului 9, atunci când respectivele articole nu sunt originare. (5) Alineatele (1) - (4) se aplică numai materialelor care intră sub incidența acordului. De asemenea, acestea nu constituie un obstacol pentru aplicarea unui sistem de restituiri la export pentru produsele agricole, aplicabil la export în conformitate cu dispozițiile prezentului acord. TITLUL V DOVADA DE ORIGINE Articolul 15 Condiții generale (1) Produsele originare, la importul pe teritoriul uneia din părțile contractante, beneficiază de dispozițiile acordului la prezentarea uneia din următoarele dovezi de origine: (a) un certificat de circulație a mărfurilor EUR.1, al cărui specimen este prezentat în anexa IIIa; (b) un certificat de circulație a mărfurilor EUR-MED, al cărui specimen este prezentat în anexa IIIb; (c) în cazurile prevăzute la articolul 21 alineatul (1), o declarație, denumită în continuare «declarație pe factură» sau «declarație pe factură EUR-MED», întocmită de exportator pe o factură, un bon de livrare sau pe orice alt document comercial care descrie produsele respective suficient de detaliat pentru a le putea identifica; textele declarațiilor pe factură sunt prezentate în anexele IVa și IVb. (2) Fără a aduce atingere alineatului (1), produsele originare în sensul prezentului protocol pot beneficia, în cazurile prevăzute la articolul 26, de dispozițiile acordului, fără a fi necesară prezentarea nici uneia din dovezile de origine prevăzute la alineatul (1). Articolul 16 Procedura de eliberare a unui certificat de circulație a mărfurilor EUR.1 sau EUR-MED (1) Certificatul de circulație a mărfurilor EUR.1 sau EUR-MED se eliberează de către autoritățile vamale ale țării exportatoare la cererea scrisă a exportatorului sau, sub responsabilitatea acestuia, a reprezentantului său autorizat. (2) În acest sens, exportatorul sau reprezentantul său autorizat completează atât certificatul de circulație a mărfurilor EUR.1 sau EUR-MED, cât și formularul de cerere, ale căror specimene sunt prezentate în anexele IIIa și IIIb. Aceste formulare se completează în una din limbile în care este redactat acordul, în conformitate cu dispozițiile de drept intern ale țării exportatoare. În cazul în care formularele sunt completate de mână, trebuie să fie completate cu cerneală și cu litere de tipar. Denumirea produselor trebuie indicată în rubrica rezervată în acest scop, fără spații între rânduri. Atunci când rubrica nu se completează în întregime, se trasează o linie orizontală sub ultimul rând al denumirii și spațiul liber se marchează. (3) Exportatorul care solicită eliberarea unui certificat de circulație a mărfurilor EUR.1 sau EUR-MED trebuie să poată prezenta, în orice moment, la cererea autorităților vamale din țara exportatoare în care se eliberează certificatul de circulație a mărfurilor EUR.1 sau EUR-MED, toate documentele necesare care dovedesc statutul de produs originar al produselor respective, precum și îndeplinirea tuturor celorlalte condiții prevăzute de prezentul protocol. (4) Fără a se aduce atingere alineatului (5), autoritățile vamale ale unei părți contractante eliberează un certificat de circulație a mărfurilor EUR.1 în următoarele cazuri: — în cazul în care produsele respective pot fi considerate produse originare din SEE sau din una din țările prevăzute la articolul 3 alineatul (1) cu care se poate aplica un cumul, fără aplicarea cumulului cu materialele originare din una dintre țările prevăzute la articolul 3 alineatul (2), și îndeplinesc celelalte condiții prevăzute de prezentul protocol; — în cazul în care produsele respective pot fi considerate produse originare din una dintre țările prevăzute la articolul 3 alineatul (2) cu care se poate aplica un cumul, fără aplicarea cumulului cu materialele originare din una dintre țările prevăzute la articolul 3, și îndeplinesc celelalte condiții prevăzute de prezentul protocol, sub rezerva eliberării unui certificat EUR-MED sau a unei declarații pe factură EUR-MED în țara de origine. (5) Un certificat de circulație a mărfurilor EUR-MED este eliberat de autoritățile vamale ale unei părți contractante în cazul în care produsele în cauză pot fi considerate produse originare din SEE sau din una din țările prevăzute la articolul 3 cu care se poate aplica un cumul, îndeplinesc condițiile prevăzute de prezentul protocol și: — cumulul s-a aplicat cu materialele originare din una din țările prevăzute la articolul 3 alineatul (2) sau — produsele pot fi utilizate în cadrul cumulului ca materiale pentru fabricarea de produse destinate să fie exportate în una dintre țările prevăzute la articolul 3 alineatul (2) sau — produsele pot fi reexportate din țara de destinație în una dintre țările prevăzute la articolul 3 alineatul (2). (6) Certificatul de circulație a mărfurilor EUR-MED trebuie să cuprindă una dintre următoarele declarații, în limba engleză, la rubrica 7: — în cazul în care originea a fost obținută prin aplicarea cumulului cu materiale originare din una sau mai multe dintre țările prevăzute la articolul 3: «CUMULATION APPLIED WITH…» (denumirea țării/țărilor) — în cazul în care originea a fost obținută fără aplicarea cumulului cu materiale originare din una sau mai multe dintre țările prevăzute la articolul 3: «NO CUMULATION APPLIED». (7) Autoritățile vamale care eliberează certificatele de circulație a mărfurilor EUR.1 sau EUR-MED iau toate măsurile necesare pentru a verifica statutul de produs originar al produselor și îndeplinirea tuturor celorlalte condiții prevăzute de prezentul protocol. În acest sens, autoritățile vamale sunt abilitate să solicite orice probe și să efectueze orice control al actelor contabile ale exportatorului sau orice alt control pe care îl consideră necesar. Autoritățile vamale se asigură, de asemenea, că formularele prevăzute la alineatul (2) sunt completate corespunzător. În special, verifică dacă rubrica rezervată denumirii produselor a fost completată astfel încât să excludă orice posibilitate de adăugare frauduloasă. (8) Data eliberării certificatului de circulație a mărfurilor EUR.1 sau EUR-MED trebuie indicată în rubrica 11 a certificatului. (9) Un certificat de circulație a mărfurilor EUR.1 sau EUR-MED este eliberat de autoritățile vamale și este pus la dispoziția exportatorului imediat după efectuarea sau asigurarea exportului real. Articolul 17 Certificate de circulație a mărfurilor EUR.1 sau EUR-MED eliberate ulterior (1) Fără a aduce atingere articolului 16 alineatul (9), un certificat de circulație a mărfurilor EUR.1 sau EUR-MED poate fi eliberat, în condiții excepționale, după exportul produselor la care se referă: (a) în cazul în care nu a fost eliberat în momentul exportului datorită unor erori, omisiuni involuntare sau circumstanțe deosebite sau (b) în cazul în care se demonstrează, în mod satisfăcător pentru autoritățile vamale, că un certificat de circulație a mărfurilor EUR.1 sau EUR-MED a fost eliberat, dar nu a fost acceptat la import din motive tehnice. (2) Fără a aduce atingere articolului 16 alineatul (9), un certificat de circulație a mărfurilor EUR-MED se poate elibera după exportul produselor la care se referă și pentru care s-a eliberat, la data exportului, un certificat de circulație a mărfurilor EUR.1, cu condiția să se demonstreze, în mod satisfăcător pentru autoritățile vamale, că sunt îndeplinite condițiile prevăzute la articolul 16 alineatul (5). (3) În sensul aplicării alineatelor (1) și (2), exportatorul trebuie să indice în cererea sa locul și data exportului produselor la care se referă certificatul de circulație a mărfurilor EUR.1 sau EUR-MED, precum și motivele cererii sale. (4) Autoritățile vamale pot elibera ulterior un certificat de circulație a mărfurilor EUR.1 sau EUR-MED numai după ce au verificat dacă informațiile cuprinse în cererea exportatorului sunt conforme cu cele din dosarul corespunzător. (5) Certificatele de circulație a mărfurilor EUR.1 sau EUR-MED eliberate ulterior trebuie să cuprindă următoarea mențiune, în limba engleză: «ISSUED RETROSPECTIVELY» Certificatele de circulație a mărfurilor EUR-MED eliberate ulterior în temeiul alineatului (2) trebuie să cuprindă următoarea mențiune, în limba engleză: «ISSUED RETROSPECTIVELY [Original EUR.1 nr… (data și locul eliberării)]». (6) Mențiunea prevăzută la alineatul (5) se face în rubrica 7 a certificatului de circulație a mărfurilor EUR.1 sau EUR-MED. Articolul 18 Eliberarea unui duplicat al certificatului de circulație a mărfurilor EUR.1 sau EUR-MED (1) În caz de furt, pierdere sau distrugere a unui certificat de circulație a mărfurilor EUR.1 sau EUR-MED, exportatorul poate solicita un duplicat autorităților vamale care l-au eliberat pe baza documentelor de export pe care le dețin. (2) Duplicatul astfel eliberat trebuie să cuprindă următoarea mențiune, în limba engleză: «DUPLICATE» (3) Mențiunea prevăzută la alineatul (2) se face în rubrica 7 a duplicatului certificatului de circulație a mărfurilor EUR.1 sau EUR-MED. (4) Duplicatul, pe care este reprodusă data certificatului de circulație a mărfurilor EUR.1 sau EUR-MED original, produce efecte de la acea dată. Articolul 19 Eliberarea certificatelor de circulație a mărfurilor EUR.1 sau EUR-MED pe baza dovezii de origine eliberate sau stabilite anterior Atunci când produsele originare sunt plasate sub controlul unui birou vamal al părților contractante, este posibil să se înlocuiască dovada de origine inițială cu unul sau mai multe certificate de circulație a mărfurilor EUR.1 sau EUR-MED în scopul trimiterii acestor produse sau a unora dintre ele în altă parte din SEE. Certificatele de înlocuire EUR.1 sau EUR-MED sunt eliberate de biroul vamal sub controlul căruia se află produsele. Articolul 20 Separare contabilă (1) Atunci când menținerea unor stocuri separate de materiale originare și neoriginare, care sunt identice și interschimbabile, creează costuri substanțiale sau dificultăți materiale, autoritățile vamale pot, la cererea scrisă a celor în cauză, să autorizeze utilizarea metodei «separării contabile» (denumită în continuare «metoda») la gestionarea stocurilor în cauză. (2) Metoda trebuie să poată garanta că, pentru o anumită perioadă de referință, numărul de produse obținute care ar putea fi considerate «originare» este același cu cel care ar fi fost obținut în cazul în care ar fi existat o separare fizică a stocurilor. (3) Autoritățile vamale pot acorda autorizația prevăzută la alineatul (1), sub rezerva oricăror condiții considerate corespunzătoare. (4) Metoda se înregistrează și se aplică pe baza principiilor generale de contabilitate aplicabile în țara în care a fost fabricat produsul. (5) Beneficiarul acestei metode poate stabili sau solicita dovezi de origine, după caz, pentru cantitatea de produse care pot fi considerate originare. La cererea autorităților vamale, beneficiarul furnizează o declarație privind modul în care au fost gestionate cantitățile. (6) Autoritățile vamale monitorizează utilizarea autorizației și o pot retrage în orice moment, ori de câte ori beneficiarul o utilizează în mod necorespunzător, în orice fel, sau în cazul în care nu reușește să îndeplinească oricare din celelalte condiții prevăzute de prezentul protocol. Articolul 21 Condițiile de stabilire a unei declarații pe factură sau a unei declarații pe factură EUR-MED (1) Declarația pe factură sau declarația pe factură EUR-MED prevăzută la articolul 15 alineatul (1) litera (c) poate fi întocmită: (a) de un exportator desemnat în sensul articolului 22 sau (b) de orice exportator pentru orice transport constituit din unul sau mai multe pachete care conțin produse originare a căror valoare totală nu depășește 6 000 EUR. (2) Fără a se duce atingere alineatului (3), o declarație pe factură poate fi întocmită în următoarele cazuri: — în cazul în care produsele în cauză pot fi considerate produse originare din SEE sau dintr-o țară prevăzută la articolul 3 alineatul (1) cu care se poate aplica un cumul, fără aplicarea unui cumul cu materiale originare dintr-o țară prevăzută la articolul 3 alineatul (2), și îndeplinesc celelalte condiții prevăzute de prezentul protocol; — în cazul în care produsele în cauză pot fi considerate produse originare dintr-o țară prevăzută la articolul 3 alineatul (2) cu care se poate aplica un cumul, fără aplicarea unui cumul cu materiale originare dintr-o țară prevăzută la articolul 3, și îndeplinesc celelalte condiții prevăzute de prezentul protocol, cu condiția eliberării unui certificat EUR-MED sau a unei declarații pe factură EUR-MED în țara de origine. (3) O declarație pe factură EUR-MED poate fi întocmită în cazul în care produsele în cauză pot fi considerate produse originare din SEE sau dintr-o țară prevăzută la articolul 3 cu care se poate aplica un cumul, îndeplinesc condițiile prevăzute de prezentul protocol și: — cumulul s-a aplicat cu materiale originare dintr-o țară prevăzută la articolul 3 alineatul (2) sau — produsele pot fi utilizate în cadrul cumulului ca materiale de producție a produselor destinate exportului într-o țară prevăzută la articolul 3 alineatul (2) sau — produsele pot fi reexportate din țara de destinație într-o țară prevăzută la articolul 3 alineatul (2). (4) O declarație pe factură EUR-MED cuprinde una dintre următoarele declarații, în limba engleză: — în cazul în care originea a fost obținută prin aplicarea cumulului cu materiale originare din una sau mai multe dintre țările prevăzute la articolul 3: «CUMULATION APPLIED WITH…» (denumirea țării/țărilor) — în cazul în care originea a fost obținută fără aplicarea cumulului cu materiale originare din una sau mai multe dintre țările prevăzute la articolul 3: «NO CUMULATION APPLIED». (5) Exportatorul care întocmește o declarație pe factură sau o declarație pe factură EUR-MED trebuie să poată prezenta, în orice moment, la cererea autorităților vamale ale țării exportatoare, toate documentele corespunzătoare care dovedesc statutul de produs originar al produselor respective, precum și îndeplinirea celorlalte condiții prevăzute de prezentul protocol. (6) Exportatorul întocmește o declarație pe factură sau o declarație pe factură EUR-MED dactilografiind, ștampilând sau tipărind pe factură, pe nota de livrare sau pe orice alt document comercial declarația ale cărei texte sunt prevăzute de anexele IVa și IVb, utilizând una din versiunile lingvistice din respectivele anexe, în conformitate cu dispozițiile de drept intern din țara exportatoare. În cazul în care este întocmită de mână, declarația trebuie scrisă cu cerneală și cu litere de tipar. (7) Declarațiile pe factură și declarațiile pe factură EUR-MED poartă semnătura de mână originală a exportatorului. Cu toate acestea, un exportator desemnat în sensul articolului 22 nu este obligat să semneze aceste declarații cu condiția să prezinte autorităților vamale din țara exportatoare un angajament scris prin care acceptă responsabilitatea integrală pentru orice declarație pe factură care îl identifică ca și cum ar fi fost semnată personal de el. (8) O declarație pe factură sau o declarație pe factură EUR-MED poate fi întocmită de exportator atunci când produsele la care se referă sunt exportate sau după export, cu condiția ca prezentarea acesteia în țara importatoare să nu se producă după mai mult de doi ani de la importul produselor la care se referă. Articolul 22 Exportator desemnat (1) Autoritățile vamale din țara exportatoare pot autoriza orice exportator (denumit în continuare «exportator desemnat»), care efectuează frecvent exporturi de produse care intră sub incidența acordului, să întocmească declarații pe factură sau declarații pe factură EUR-MED, oricare ar fi valoarea produselor respective. Un astfel de exportator trebuie să ofere, în mod satisfăcător pentru autoritățile vamale, toate garanțiile necesare pentru controlul statutului de produs originar al produselor, precum și respectarea tuturor celorlalte condiții din prezentul protocol. (2) Autoritățile vamale pot condiționa acordarea statutului de exportator desemnat de orice condiții pe care le consideră adecvate. (3) Autoritățile vamale îi atribuie exportatorului desemnat un număr de autorizație vamală, care trebuie să fie menționat în declarația pe factură sau în declarația pe factură EUR-MED. (4) Autoritățile vamale monitorizează utilizarea acestei autorizații de către exportatorul desemnat. (5) Autoritățile vamale pot retrage autorizația în orice moment. Ele trebuie să o facă atunci când exportatorul desemnat nu mai oferă garanțiile prevăzute la alineatul (1), nu mai îndeplinește condițiile prevăzute la alineatul (2) sau abuzează într-o manieră oarecare de autorizație. Articolul 23 Valabilitatea dovezii de origine (1) O dovadă de origine este valabilă pentru o perioadă de patru luni de la data eliberării în țara exportatoare și trebuie să fie prezentată în acest termen autorităților vamale din țara importatoare. (2) Dovezile de origine care sunt prezentate autorităților vamale din țara importatoare după expirarea termenului de prezentare prevăzut la alineatul (1) pot fi acceptate în scopul aplicării tratamentului preferențial atunci când nerespectarea termenului se datorează unor circumstanțe excepționale. (3) În afara acestor cazuri de prezentare tardivă, autoritățile vamale din țara importatoare pot accepta dovezile de origine atunci când produsele le-au fost prezentate înainte de expirarea acestui termen. Articolul 24 Prezentarea dovezii de origine Dovezile de origine sunt prezentate autorităților vamale din țara importatoare în conformitate cu procedurile aplicabile în această țară. Autoritățile menționate anterior pot solicita traducerea unei dovezi de origine și pot, de asemenea, solicita ca declarația de import să fie însoțită de o declarație prin care importatorul să ateste că produsele îndeplinesc condițiile necesare pentru punerea în aplicare a acordului. Articolul 25 Importul prin trimiteri eșalonate Atunci când, la cererea importatorului și în condițiile stabilite de autoritățile vamale din țara importatoare, produsele demontate sau nemontate, în sensul regulii generale nr. 2 litera (a) din Sistemul Armonizat, încadrate la secțiunile XVI și XVII sau la pozițiile 7308 și 9406 din Sistemul Armonizat sunt importate prin trimiteri eșalonate, autorităților vamale li se prezintă o singură dovadă de origine pentru aceste produse, la importul primei trimiteri. Articolul 26 Scutiri de la dovada de origine (1) Sunt admise ca produse originare, fără a fi necesară prezentarea unei dovezi de origine, produsele care fac obiectul micilor trimiteri adresate persoanelor particulare de către persoane particulare sau care sunt conținute în bagajele personale ale călătorilor, în măsura în care este vorba de importuri fără caracter comercial, ce sunt imediat declarate ca îndeplinind condițiile prezentului protocol și în care nu există nici un dubiu privind sinceritatea unei astfel de declarații. În caz de trimitere prin poștă, această declarație poate fi făcută pe declarația vamală CN22/CN23 sau pe o foaie anexată la acest document. (2) Sunt considerate fără caracter comercial importurile care prezintă un caracter ocazional și care se referă numai la produsele rezervate unei utilizări personale sau familiale a destinatarilor sau călătorilor și în cazul în care nu prezintă, prin natura și cantitatea lor, nici o intenție de ordin comercial. (3) De asemenea, valoarea globală a acestor produse nu poate depăși 500 EUR pentru micile trimiteri sau 1 200 EUR pentru conținutul bagajelor personale ale călătorilor. Articolul 27 Declarația furnizorului (1) Atunci când se eliberează un certificat de circulație a mărfurilor EUR.1 sau se întocmește o declarație pe factură, în una din părțile contractante, pentru produse originare la fabricarea cărora au fost utilizate mărfuri originare de pe teritoriul altor părți contractante și care au fost supuse unor transformări sau prelucrări în SEE fără să fi obținut statutul de produs originar preferențial, se ține seama de declarația furnizorului făcută pentru aceste mărfuri în conformitate cu prezentul articol. (2) Declarația furnizorului prevăzută la alineatul (1) servește ca dovadă a transformării sau prelucrării efectuate în SEE asupra mărfurilor în cauză în vederea stabilirii dacă produsele la fabricarea cărora au fost utilizate aceste mărfuri pot fi considerate produse originare din SEE și îndeplinesc celelalte condiții din prezentul protocol. (3) Cu excepția cazurilor prevăzute la alineatul (4), furnizorul întocmește o declarație distinctă pentru fiecare transport de mărfuri în conformitate cu modelul din anexa V, pe o foaie de hârtie anexată la factură, la nota de livrare sau la orice alt document comercial în care sunt descrise mărfurile în cauză cu suficiente detalii pentru a fi identificate. (4) Atunci când un furnizor aprovizionează regulat un client determinat cu mărfuri a căror transformare sau prelucrare în SEE se presupune a rămâne constantă o perioadă lungă de timp, acesta poate furniza o singură declarație a furnizorului valabilă pentru transporturi ulterioare de mărfuri, denumită în continuare «declarația furnizorului pe termen lung». O declarație a furnizorului pe termen lung poate fi valabilă, în mod normal, pentru o perioadă de cel mult un an de la data întocmirii declarației. Autoritățile vamale din țara în care se întocmește declarația stabilesc condițiile în care sunt admise perioade mai lungi. Declarația furnizorului pe termen lung este întocmită de furnizor în conformitate cu modelul din anexa VI și conține o descriere a mărfurilor în cauză, suficient de detaliată pentru a permite identificarea lor. Declarația se transmite clientului în cauză înainte de aprovizionarea acestuia cu primul transport de mărfuri la care se referă declarația sau odată cu primul transport. Furnizorul informează de îndată clientul dacă declarația furnizorului pe termen lung nu se mai aplică mărfurilor furnizate. (5) Declarația furnizorului menționată la alineatele (3) și (4) se dactilografiază sau tehnoredactează în una dintre limbile în care este redactat acordul, în conformitate cu dispozițiile legislației interne a țării în care este întocmită, și poartă semnătura de mână originală a furnizorului. De asemenea, declarația poate fi scrisă de mână, caz în care se folosește cerneală și litere de tipar. (6) Furnizorul care întocmește o declarație trebuie să fie pregătit în orice moment să prezinte, la solicitarea autorităților vamale din țara în care se întocmește declarația, toate documentele corespunzătoare care dovedesc corectitudinea informațiilor furnizate în declarație. Articolul 28 Documente justificative Documentele prevăzute la articolul 16 alineatul (3), articolul 21 alineatul (5) și la articolul 27 alineatul (6) destinate să stabilească dacă produsele care fac obiectul unui certificat de circulație a mărfurilor EUR.1 sau EUR-MED sau a unei declarații pe factură sau a unei declarații pe factură EUR-MED pot fi considerate ca fiind produse originare din SEE sau din una din țările prevăzute la articolul 3, dacă îndeplinesc celelalte condiții ale prezentului protocol și dacă informațiile furnizate în declarația unui furnizor sunt corecte, pot să se prezinte, în special, sub următoarele forme: (a) dovada directă a operațiunilor efectuate de exportator sau de furnizor pentru a obține mărfurile respective, conținută, de exemplu, în actele sale contabile sau în contabilitatea sa internă; (b) documente care dovedesc statutul de produs originar al materialelor utilizate, eliberate sau întocmite pe teritoriul părților contractante, în cazul în care aceste documente sunt utilizate în conformitate cu dreptul intern; (c) documente care dovedesc prelucrarea sau transformarea materialelor efectuată în SEE, întocmite sau eliberate pe teritoriul părților contractante, în cazul în care aceste documente sunt utilizate în conformitate cu dreptul intern; (d) certificate de circulație a mărfurilor EUR.1 sau EUR-MED sau declarații pe factură sau declarații pe factură EUR-MED care dovedesc statutul de produs originar al materialelor utilizate, eliberate sau întocmite pe teritoriul părților contractante în conformitate cu prezentul protocol, ori în una din țările prevăzute la articolul 3, în conformitate cu regulile de origine care sunt identice cu cele din prezentul protocol; (e) declarația furnizorului care atestă transformarea sau prelucrarea efectuată în SEE asupra materialelor utilizate, întocmită pe teritoriul altor părți contractante în conformitate cu prezentul protocol; (f) dovezi corespunzătoare privind transformarea sau prelucrarea efectuată în afara SEE prin aplicarea articolului 11, care atestă respectarea condițiilor prevăzute la articolul menționat. Articolul 29 Păstrarea dovezilor de origine, a declarațiilor furnizorului și a documentelor justificative (1) Exportatorul care solicită eliberarea unui certificat de circulație a mărfurilor EUR.1 sau EUR-MED trebuie să păstreze documentele prevăzute la articolul 16 alineatul (3) timp de cel puțin trei ani. (2) Exportatorul care întocmește o declarație pe factură sau o declarație pe factură EUR-MED trebuie să păstreze timp de cel puțin trei ani copia acestei declarații pe factură, precum și documentele prevăzute la articolul 21 alineatul (5). (3) Furnizorul care întocmește o declarație a furnizorului trebuie să păstreze timp de cel puțin trei ani copii ale declarației și ale facturii, ale notelor de livrare și ale altor documente comerciale la care este anexată această declarație, precum și documentele prevăzute la articolul 27 alineatul (6). Furnizorul care întocmește o declarație a furnizorului pe termen lung trebuie să păstreze timp de cel puțin trei ani copii ale declarației și ale tuturor facturilor, notelor de livrare sau ale altor documente comerciale privind mărfurile la care se referă respectiva declarație și care au fost livrate clientului în cauză, precum și documentele prevăzute la articolul 27 alineatul (6). Această perioadă se calculează de la data expirării valabilității declarației furnizorului pe termen lung. (4) Autoritățile vamale din țara exportatoare care eliberează un certificat de circulație a mărfurilor EUR.1 sau EUR-MED trebuie să păstreze formularul de cerere prevăzut la articolul 16 alineatul (2) timp de cel puțin trei ani. (5) Autoritățile vamale din țara importatoare păstrează certificatele de circulație a mărfurilor EUR.1 sau EUR-MED și declarațiile pe factură și declarațiile pe factură EUR-MED care le sunt prezentate timp de cel puțin trei ani. Articolul 30 Discordanțe și erori formale (1) Constatarea unor mici discordanțe între mențiunile făcute pe o dovadă de origine și cele făcute pe documentele prezentate la biroul vamal în vederea îndeplinirii formalităților de import al produselor nu duce ipso facto la anularea dovezii de origine, în cazul în care se poate stabili în mod satisfăcător că acest document corespunde cu produsul prezentat. (2) Erorile formale evidente, precum greșelile de dactilografiere dintr-o dovadă de origine, nu duc la respingerea documentului, în cazul în care aceste erori nu sunt în măsură să pună la îndoială exactitatea declarațiilor conținute în respectivul document. Articolul 31 Sume exprimate în euro (1) În sensul aplicării dispozițiilor articolului 21 alineatul (1) litera (b) și ale articolului 26 alineatul (3) în cazul facturării produselor într-o altă monedă decât euro, fiecare țară în cauză fixează anual sume în monedele naționale ale statelor membre ale Comunității și ale țărilor menționate la articolul 3 echivalente cu sumele exprimate în euro. (2) Un transport beneficiază de dispozițiile articolului 21 alineatul (1) litera (b) și ale articolului 26 alineatul (3) în raport cu moneda în care este întocmită factura și în funcție de suma stabilită de țara în cauză. (3) Sumele folosite în orice monedă națională dată reprezintă echivalentul, în moneda respectivă, al sumelor exprimate în euro din prima zi lucrătoare a lunii octombrie. Sumele sunt comunicate Comisiei Comunităților Europene până la 15 octombrie și se aplică de la 1 ianuarie a anului următor. Comisia Comunităților Europene notifică toate țările în cauză cu privire la sumele relevante. (4) O țară poate rotunji în sus sau în jos suma rezultată din conversia în moneda sa națională a unei sume exprimate în euro. Suma rotunjită nu poate diferi față de suma rezultată din conversie cu mai mult de 5 %. O țară poate menține neschimbată suma în moneda sa națională echivalentă a unei sume exprimate în euro în cazul în care, în momentul ajustării anuale prevăzute la alineatul (3), conversia sumei respective, înainte de orice rotunjire, duce la o creștere mai mică de 15 % a sumei echivalente în moneda națională. Suma echivalentă în moneda națională poate fi menținută neschimbată în cazul în care conversia ar duce la o scădere a valorii echivalente respective. (5) Sumele exprimate în euro sunt revizuite de Comitetul mixt al SEE la cererea părților contractante. În cadrul efectuării acestei revizuiri, Comitetul mixt al SEE analizează oportunitatea de a menține efectele limitelor în cauză în termeni reali. În acest sens, comitetul poate decide modificarea sumelor exprimate în euro. TITLUL VI MODALITĂȚI DE COOPERARE ADMINISTRATIVĂ Articolul 32 Asistența reciprocă (1) Autoritățile vamale ale părților contractante își comunică reciproc, prin intermediul Comisiei Comunităților Europene, specimenele amprentelor ștampilelor utilizate în birourile lor vamale pentru eliberarea certificatelor de circulație a mărfurilor EUR.1 și EUR-MED, precum și adresele autorităților vamale responsabile cu verificarea respectivelor certificate, a declarațiilor pe factură și a declarațiilor pe factură EUR-MED sau a declarațiilor furnizorului. (2) Pentru a garanta o aplicare corectă a prezentului protocol, părțile contractante își acordă reciproc asistență, prin intermediul administrațiilor lor vamale competente, pentru verificarea autenticității certificatelor de circulație a mărfurilor EUR.1 și EUR-MED, a declarațiilor pe factură și a declarațiilor pe factură EUR-MED sau a declarațiilor furnizorilor, precum și a exactității informațiilor furnizate pe documentele respective. Articolul 33 Verificarea dovezii de origine (1) Verificarea ulterioară a dovezilor de origine se efectuează prin sondaj sau de fiecare dată când autoritățile vamale ale țării importatoare au îndoieli justificate cu privire la autenticitatea acestor documente, la statutul de produs originar al produselor respective sau la respectarea celorlalte condiții prevăzute de prezentul protocol. (2) În sensul aplicării alineatului (1), autoritățile vamale ale țării importatoare înapoiază certificatul de circulație a mărfurilor EUR.1 sau EUR-MED și factura, în cazul în care a fost prezentată, declarația pe factură sau declarația pe factură EUR-MED sau o copie a acestor documente autorităților vamale din țara exportatoare indicând, după caz, motivele de fond și de formă pentru care solicită verificarea. În sprijinul cererii de verificare ulterioară, se pot furniza orice documente și informații obținute care sugerează că informațiile furnizate pe dovada de origine sunt inexacte. (3) Verificarea este efectuată de către autoritățile vamale din țara exportatoare. În acest sens, ele sunt abilitate să solicite orice probă și să efectueze orice verificări ale actelor contabile ale exportatorului sau orice altă verificare pe care o consideră necesară. (4) În cazul în care decid să suspende acordarea tratamentului preferențial produsului respectiv până la obținerea rezultatelor verificării, autoritățile vamale din țara importatoare îi acordă importatorului liberul de vamă pentru produse, sub rezerva oricăror măsuri asiguratorii considerate necesare. (5) Autoritățile vamale care solicită verificarea sunt informate în cel mai scurt timp cu privire la rezultatele acesteia. Rezultatele trebuie să indice clar dacă documentele sunt autentice și dacă produsele în cauză pot fi considerate produse originare din SEE sau din una din țările prevăzute la articolul 3 și dacă îndeplinesc celelalte condiții prevăzute de prezentul protocol. (6) În cazul în care există îndoieli justificate și în lipsa unui răspuns la expirarea termenului de 10 luni de la data cererii de efectuare a verificării sau în cazul în care răspunsul nu conține informații suficiente pentru a determina autenticitatea documentului respectiv sau originea reală a produselor, autoritățile vamale care solicită verificarea refuză acordarea tratamentului preferențial, cu excepția unor circumstanțe excepționale. Articolul 34 Verificarea declarațiilor furnizorului (1) Verificarea ulterioară a declarațiilor furnizorului sau a declarațiilor furnizorului pe termen lung se efectuează prin sondaj sau de fiecare dată când autoritățile vamale ale țării în care aceste declarații au fost luate în considerare la eliberarea certificatului de circulație a mărfurilor EUR.1 sau EUR-MED sau la întocmirea unei declarații pe factură sau a unei declarații pe factură EUR-MED au îndoieli justificate cu privire la autenticitatea acestui document sau la exactitatea informațiilor furnizate în document. (2) În sensul aplicării alineatului (1), autoritățile vamale ale țării menționate la acest alineat înapoiază declarația furnizorului și factura (facturile), nota (notele) de livrare sau alte documente comerciale care privesc mărfurile la care se referă respectiva declarație autorităților vamale din țara în care a fost întocmită declarația, indicând, după caz, motivele de fond sau de formă care justifică o verificare. În sprijinul cererii de verificare ulterioare, ele furnizează toate documentele și toate informațiile obținute care le-au făcut să creadă că informațiile furnizate în declarația furnizorului sunt inexacte. (3) Verificarea este efectuată de autoritățile vamale din țara în care a fost întocmită declarația furnizorului. În acest sens, sunt autorizate să solicite orice probe și să efectueze orice verificări ale actelor contabile ale furnizorului sau orice altă verificare pe care o consideră necesară. (4) Autoritățile vamale care solicită verificarea sunt informate în cel mai scurt timp cu privire la rezultatele acesteia. Ele trebuie să indice în mod clar dacă informațiile care apar în declarația furnizorului sunt corecte și dacă le permit autorităților să stabilească dacă și în ce măsură această declarație a furnizorului a putut fi luată în considerare la eliberarea certificatului de circulație a mărfurilor EUR.1 sau EUR-MED sau la întocmirea unei declarații pe factură sau a unei declarații pe factură EUR-MED. Articolul 35 Soluționarea litigiilor Atunci când litigiile survenite în urma procedurilor de verificare prevăzute la articolele 33 și 34 nu pot fi soluționate între autoritățile vamale care au solicitat verificarea și autoritățile vamale responsabile cu efectuarea acesteia sau atunci când acestea ridică o problemă de interpretare a prezentului protocol, respectivele litigii sunt supuse atenției Comitetului mixt al SEE. În toate cazurile, soluționarea litigiilor dintre importator și autoritățile vamale ale țării importatoare se efectuează în conformitate cu legislația țării respective. Articolul 36 Sancțiuni Sancțiunile sunt aplicate oricărei persoane care întocmește sau solicită întocmirea unui document care conține date inexacte pentru a obține tratamentul preferențial al produselor. Articolul 37 Zone libere (1) Părțile contractante iau toate măsurile necesare pentru a evita ca produsele comercializate care fac obiectul unei dovezi de origine și care staționează, în decursul transportului, într-o zonă liberă situată pe teritoriul lor, să facă obiectul unor substituiri cu alte produse sau al unor manipulări diferite de operațiunile normale destinate să prevină deteriorarea lor. (2) Prin derogare de la alineatul (1), atunci când produse originare din SEE sunt importate într-o zonă liberă ca făcând obiectul unei dovezi de origine și suferă o transformare sau o prelucrare, autoritățile vamale competente eliberează, la cererea exportatorului, un nou certificat de circulație a mărfurilor EUR.1 sau EUR-MED, în cazul în care prelucrarea sau transformarea la care au fost supuse îndeplinesc condițiile prevăzute de prezentul protocol. TITLUL VII CEUTA ȘI MELILLA Articolul 38 Aplicarea protocolului (1) Expresia «SEE» utilizată în prezentul protocol nu include Ceuta și Melilla. Expresia «produse originare din SEE» nu se referă la produsele originare din Ceuta și Melilla. (2) În sensul aplicării Protocolului 49 privind produsele originare din Ceuta și Melilla, prezentul protocol se aplică mutatis mutandis, sub rezerva condițiilor speciale prevăzute la articolul 39. Articolul 39 Condiții speciale (1) Cu condiția să fi fost transportate direct în conformitate cu dispozițiile articolului 12, sunt considerate ca: 1. produse originare din Ceuta și Melilla: (a) produsele obținute integral în Ceuta și Melilla; (b) produsele obținute în Ceuta și Melilla și în fabricarea cărora au intrat alte produse decât cele prevăzute la litera (a), cu condiția ca: (i) respectivele produse să facă obiectul unor prelucrări sau transformări suficiente în sensul articolului 5 sau ca (ii) aceste produse să fie originare din SEE, cu condiția să fi fost supuse la prelucrări sau transformări mai extinse decât operațiunile prevăzute la articolul 6, 2. produse originare din SEE: (a) produsele obținute integral în SEE; (b) produsele obținute în SEE la fabricarea cărora au intrat alte produse decât cele prevăzute la litera (a), cu condiția ca: (i) respectivele produse să facă obiectul unor prelucrări sau transformări suficiente în sensul articolului 5 sau ca (ii) aceste produse să fie originare din Ceuta și Melilla sau din SEE, cu condiția să fi fost supuse la prelucrări sau transformări mai extinse decât operațiunile prevăzute la articolul 6. (2) Ceuta și Melilla sunt considerate un singur teritoriu. (3) Exportatorul sau reprezentantul său autorizat este obligat să indice mențiunea «SEE» și «Ceuta și Melilla» la rubrica 2 a certificatului de circulație a mărfurilor EUR.1 sau EUR-MED, în declarația pe factură sau în declarația pe factură EUR-MED. De asemenea, în cazul produselor originare din Ceuta și Melilla, statutul de produs originar trebuie indicat la rubrica 4 a certificatului de circulație a mărfurilor EUR.1 sau EUR-MED, în declarația pe factură sau în declarația pe factură EUR-MED. (4) Autoritățile vamale spaniole sunt responsabile de aplicarea prezentului protocol în Ceuta și Melilla. TITLUL VIII DISPOZIȚII FINALE Articolul 40 Dispoziții tranzitorii privind mărfurile în tranzit sau depozitate Dispozițiile acordului se pot aplica produselor care respectă dispozițiile prezentului protocol și care, la data intrării în vigoare a prezentului protocol, se află în tranzit sau în SEE în depozitare temporară, în antrepozit vamal sau zone libere, sub rezerva prezentării autorităților vamale ale țării importatoare, în termen de patru luni de la data respectivă, a unui certificat de circulație a mărfurilor EUR.1 sau EUR-MED eliberat ulterior de autoritățile vamale ale țării exportatoare, împreună cu documentele care atestă că produsele au fost transportate direct în conformitate cu articolul 12.

Anexa I Note introductive la lista din anexa II Nota 1: În listă sunt prezentate condițiile pe care toate produsele trebuie să le îndeplinească pentru a fi considerate suficient de prelucrate sau transformate în sensul articolului 6 din protocol. Nota 2: 2.1. Primele două coloane din listă descriu produsul obținut. Prima coloană prezintă numărul poziției sau al capitolului din Sistemul Armonizat, iar a doua, denumirea mărfii folosită în acest sistem pentru poziția sau capitolul respectiv. Mențiunile din primele două coloane sunt însoțite de enunțul unei norme în coloanele 3 și 4. În cazurile în care numărul din prima coloană este precedat de un «ex», acesta indică faptul că normele menționate în coloanele 3 sau 4 se aplică numai părții din respectiva poziție menționată în coloana 2. 2.2. Atunci când sunt grupate mai multe poziții din prima coloană sau în cazul în care se menționează un număr de capitol, iar produsele menționate în coloana 2 sunt, în consecință, descrise în termeni generali, normele corespunzătoare din coloanele 3 sau 4 se aplică tuturor produselor care, în cadrul Sistemului Armonizat, sunt încadrate la diferite poziții din capitol sau la pozițiile care sunt grupate în coloana 1. 2.3. Atunci când lista conține diferite norme aplicabile diferitelor produse cuprinse în aceeași poziție, fiecare liniuță poartă denumirea părții din poziție care face obiectul normei corespunzătoare din coloanele 3 sau 4. 2.4. Atunci când pentru o intrare din primele două coloane, se specifică o normă în coloanele 3 și 4, exportatorul are opțiunea de a aplica norma din coloana 3 sau pe cea din coloana 4. În cazul în care în coloana 4 nu este enunțată nici o regulă de origine, se aplică norma din coloana 3. Nota 3: 3.1 Dispozițiile articolului 5 din protocol, privind produsele care au obținut statutul de produse originare și care sunt folosite la fabricarea altor produse, se aplică, indiferent dacă acest statut a fost obținut în fabrica în care au fost utilizate produsele sau într-o altă fabrică de pe teritoriul unei părți contractante. Exemplu: Un motor de la poziția 8407, pentru care norma prevede că valoarea materialelor neoriginare care pot fi utilizate nu depășește 40 % din prețul franco fabrică, este fabricat din «piese forjate din alte oțeluri aliate» de la poziția ex. 7224. În cazul în care a fost obținută în Comunitate prin forjarea unui lingou neoriginar, piesa forjată a dobândit deja statutul de produs originar prin aplicarea normei prevăzute în listă pentru produsele de la poziția ex 7224. Această piesă forjată poate fi luată în considerare în continuare ca produs originar la calcularea valorii motorului, indiferent dacă a fost fabricată în aceeași fabrică sau într-o altă fabrică din Comunitate. Valoarea lingoului neoriginar nu trebuie deci luată în considerare la stabilirea valorii materialelor neoriginare utilizate. 3.2. Norma prevăzută în listă stabilește gradul minim de prelucrare sau de transformare care trebuie efectuat, iar prelucrările sau transformările care depășesc acest nivel conferă, la rândul lor, statutul de produs originar; în mod invers, prelucrările sau transformările care sunt sub nivelul acestui prag nu conferă statutul de produs originar. Cu alte cuvinte, în cazul în care o normă prevede că anumite materiale neoriginare pot fi folosite atunci când se află într-un anumit stadiu de fabricație, folosirea materialelor respective într-un stadiu de fabricație mai puțin avansat este permisă, pe când folosirea lor într-un stadiu de fabricație mai avansat, nu. 3.3. Fără a aduce atingere notei 3.2, atunci când o normă utilizează expresia «Fabricare din materiale de la orice poziție», este autorizată folosirea materialelor de la orice poziție (poziții) (chiar materiale cu aceeași denumire sau de la aceeași poziție cu produsul), sub rezerva restricțiilor specifice care pot fi enunțate și în normă. Cu toate acestea, expresia «Fabricare din materiale de la orice poziție, inclusiv din alte materialele de la poziția…» sau «Fabricare din materiale de la orice poziție, inclusiv din alte materiale de la aceeași poziție cu produsul» înseamnă că se pot utiliza materialele de la orice poziție (poziții), cu excepția materialelor care au aceeași denumire cu produsul, astfel cum este prevăzută în coloana 2 a listei. 3.4. Atunci când o normă din listă prevede că un produs poate fi fabricat din mai multe materiale, acest lucru înseamnă că se pot utiliza unul sau mai multe dintre aceste materiale. Norma nu prevede obligativitatea utilizării simultane a tuturor acestor materiale. Exemplu: Norma aplicabilă țesăturilor de la pozițiile 5208 - 5212 prevede că se pot utiliza fibre naturale, precum și materiale chimice, între altele. Această normă nu impune obligativitatea utilizării simultane a fibrelor naturale și a materialelor chimice; este posibilă fie utilizarea unora, fie utilizarea celorlalte, fie utilizarea ambelor categorii. 3.5. Atunci când o normă din listă prevede obligativitatea fabricării unui produs dintr-un anumit material, condiția nu împiedică utilizarea altor materiale care, prin natura lor inerentă, nu pot îndeplini condiția prevăzută de normă (a se vedea, de asemenea, nota 6.2 de mai jos privind textilele). Exemplu: Norma privind produsele alimentare preparate de la poziția 1904, care exclude, în mod expres, utilizarea cerealelor și a derivaților acestora, nu interzice utilizarea sărurilor minerale, a substanțelor chimice sau a altor aditivi care nu sunt obținuți din cereale. Cu toate acestea, norma nu se aplică produselor care, deși nu pot fi fabricate din materialele specificate în listă, pot fi fabricate din materiale de aceeași natură, aflate într-un stadiu anterior de fabricație. Exemplu: În cazul unui articol de îmbrăcăminte de la ex capitolul 62 fabricat din materiale nețesute, în cazul în care se prevede că acest tip de articol poate fi obținut numai din fire neoriginare, nu este posibilă utilizarea materialelor textile nețesute, chiar în cazul în care materialele nețesute nu pot fi obținute în mod normal din fire. În astfel de cazuri, materialul recomandat ar fi în mod normal cel aflat în stadiul de prelucrare anterior firelor, adică în stadiul de fibră. 3.6. În cazul în care se prevăd, într-o norma din listă, două procentaje ale valorii maxime a materialelor neoriginare care pot fi folosite, atunci procentajele nu pot fi adăugate. Cu alte cuvinte, valoarea maximă a materialelor neoriginare utilizate nu poate niciodată depăși cel mai mare procentaj dat. Mai mult decât atât, procentajele individuale care se aplică numai anumitor produse nu trebuie depășite. Nota 4: 4.1. Expresia «fibre naturale» utilizată în listă se referă la alte fibre decât cele artificiale sau sintetice. Ea se limitează la stadiile anterioare filării, inclusiv deșeurile și, dacă nu se prevede altfel, include fibrele care au fost cardate, pieptănate sau altfel prelucrate pentru filare, dar nefilate. 4.2. Expresia «fibre naturale» include părul de cal de la poziția 0503, mătasea de la pozițiile 5002 și 5003, precum și lâna, părul fin și grosier de animale de la pozițiile 5101 - 5105, fibrele de bumbac de la pozițiile 5201 - 5203 și celelalte fibre de origine vegetală de la pozițiile 5301 - 5305. 4.3. Expresiile «paste textile», «substanțe chimice» și «substanțe destinate fabricării hârtiei» utilizate în listă denumesc substanțele care nu sunt clasificate la capitolele 50-63, care pot fi utilizate pentru fabricarea fibrelor sau a firelor sintetice și artificiale sau a firelor sau a fibrelor de hârtie. 4.4. Expresia «fibre sintetice și artificiale discontinue» utilizată în listă include cablurile din filamente, fibrele discontinue și deșeurile de fibre sintetice și artificiale discontinue de la pozițiile 5501-5507. Nota 5: 5.1. Atunci când se face trimitere la prezenta notă introductivă pentru un produs anume din listă, condițiile prevăzute în coloana 3 nu se aplică diverselor materiale textile de bază utilizate pentru fabricarea acestui produs în cazul în care, luate în considerare împreună, acestea reprezintă 10 % sau mai puțin din greutatea totală a tuturor materialelor textile de bază utilizate (a se vedea, de asemenea, și notele 5.3 și 5.4). 5.2. Cu toate acestea, toleranța menționată la nota 5.1. se aplică numai produselor care reprezintă amestecuri realizate din una sau mai multe materiale textile de bază. Materialele textile de bază sunt următoarele: — mătase; — lână; — păr grosier de animale; — păr fin de animale; — păr de cal; — bumbac; — materialele utilizate pentru fabricarea hârtiei și hârtia; — in; — cânepă; — iută și alte fibre liberiene; — sisal și alte fibre textile din genul agave; — cocos, abacă, ramie și alte fibre textile vegetale, — filamente sintetice; — filamente artificiale; — filamente conductoare electrice; — fibre sintetice discontinue de polipropilenă; — fibre sintetice discontinue de poliester; — fibre sintetice discontinue de poliamidă; — fibre sintetice discontinue de poliacrilonitril; — fibre sintetice discontinue de polimidă; — fibre sintetice discontinue de politetrafluoretilenă; — fibrele sintetice discontinue de polisulfură de fenilen; — fibrele sintetice discontinue de clorură de polivinil; — alte fibre sintetice discontinue; — fibre artificiale discontinue de viscoză; — alte fibre artificiale discontinue; — fire de poliuretan segmentate cu segmente flexibile de polieter, eventual «îmbrăcate», — fire de poliuretan segmentate cu segmente flexibile de poliester, eventual «îmbrăcate»; — produsele de la poziția 5605 (fire metalice și fire metalizate) formate dintr-un miez care constă fie dintr-o bandă îngustă de aluminiu, fie dintr-o peliculă de material plastic acoperită sau nu cu praf de aluminiu, cu o lățime de cel mult 5 mm, acest miez fiind inserat prin lipire între două pelicule de material plastic cu un lipici transparent sau colorat, — celelalte produse de la poziția 5605. Exemplu: Un fir de la poziția 5205, obținut din fibre de bumbac de la poziția 5203 și din fibre sintetice discontinue de la poziția 5506, este un fir mixt. Din acest motiv, fibrele sintetice discontinue neoriginare care nu îndeplinesc regulile de origine (care impun fabricarea din substanțe chimice sau pastă textilă) pot fi utilizate până la un nivel de 10 % din greutatea firului. Exemplu: O țesătură din lână de la poziția 5112, obținută din fire de lână de la poziția 5107 și fire din fibre sintetice discontinue de la poziția 5509, este o țesătură mixtă. De aceea, firele sintetice care nu îndeplinesc regulile de origine (care impun fabricarea din substanțe chimice sau pastă textilă) sau firele de lână care nu îndeplinesc regulile de origine (care impun fabricarea din fibre naturale necardate și nepieptănate sau altfel prelucrate pentru filare) sau o combinație a acestor două tipuri de fire pot fi utilizate, cu condiția ca greutatea lor totală să nu depășească 10 % din greutatea țesăturii. Exemplu: Materialul textil cu smocuri de la poziția 5802, fabricat din fire de bumbac de la poziția 5205 și din țesătură din bumbac de la poziția 5210, se consideră produs mixt numai în cazul în care țesătura de bumbac este o țesătură mixtă care a fost fabricată din fire clasificate la două poziții diferite sau în cazul în care firele de bumbac utilizate sunt mixte. Exemplu: În cazul în care același material textil cu smocuri este fabricat din fire de bumbac de la poziția 5205 și dintr-o țesătură sintetică de la poziția 5407, este evident că cele două fire utilizate sunt două materiale textile diferite și materialul textil cu smocuri este un produs mixt. 5.3. În cazul produselor care încorporează «fire de poliuretan segmentat cu segmente flexibile de polieter, eventual îmbrăcate», toleranța este de 20 % în ceea ce privește firele. 5.4. În cazul produselor formate dintr-un «miez care constă fie dintr-o bandă îngustă de aluminiu, fie dintr-o peliculă de material plastic acoperită sau nu de praf de aluminiu, cu o lățime de cel mult 5 mm, acest miez fiind inserat prin lipire între două pelicule de material plastic cu ajutorul unui clei transparent sau colorat», toleranța este de 30 % pentru miez. Nota 6: 6.1. Atunci când, în listă, se face trimitere la prezenta notă, materialele textile (cu excepția țesăturilor pentru căptușeală) care nu respectă norma stabilită în coloana 3 din lista în ceea ce privește produsul confecționat respectiv pot fi folosite, cu condiția să fie clasificate la o poziție diferită de cea la care este clasificat produsul, iar valoarea lor să nu depășească 8 % din prețul franco fabrică al produsului. 6.2. Fără a aduce atingere notei 6.3., materialele care nu sunt clasificate la capitolele 50-63 pot fi utilizate fără restricții pentru fabricarea produselor textile, indiferent dacă conțin sau nu materiale textile. Exemplu: În cazul în care o normă din listă prevede că pentru un anumit articol din materiale textile, (de exemplu pantaloni) trebuie utilizate fire, acest lucru nu împiedică utilizarea articolelor din metal, cum sunt nasturii, deoarece aceștia nu sunt clasificați în capitolele 50-63. Din același motiv, acest lucru nu împiedică utilizarea fermoarelor, chiar în cazul în care acestea conțin în mod obișnuit materiale textile. 6.3. Atunci când se aplică o normă privind procentajul, valoarea materialelor care nu sunt clasificate la capitolele 50-63 trebuie luată în considerare la calcularea valorii materialelor neoriginare încorporate. Nota 7: 7.1. În sensul pozițiilor ex 2707, 2713-2715, ex 2901, ex 2902 și ex 3403, «tratamentele specifice» sunt următoarele: (a) distilarea în vid; (b) redistilarea printr-un procedeu de fracționare foarte intens; (c) fisurarea; (d) reformarea; (e) extracția cu solvenți selectivi; (f) tratamentul care cuprinde toate operațiunile următoare: tratament cu acid sulfuric concentrat, cu oleum sau cu anhidridă sulfurică, neutralizare cu agenți alcalini, decolorare și epurare cu argilă natural activă, argilă activată, cărbune activ sau bauxită; (g) polimerizarea; (h) alchilarea; (i) izomerizarea. 7.2. În sensul pozițiilor 2710, 2711 și 2712, «tratamentele specifice» sunt următoarele: (a) distilarea în vid; (b) redistilarea printr-un procedeu de fracționare foarte intens; (c) fisurarea; (d) reformarea; (e) extracția cu solvenți selectivi; (f) tratamentul care cuprinde toate operațiunile următoare: tratament cu acid sulfuric concentrat, cu oleum sau cu anhidridă sulfurică, neutralizare cu agenți alcalini, decolorare și epurare cu argilă natural activă, argilă activată, cărbune activ sau bauxită; (g) polimerizarea; (h) alchilarea; (ij) izomerizarea; (k) numai în ceea ce privește uleiurile grele de la poziția ex 2710, desulfurarea cu hidrogen, care produce o reducere cu cel puțin 85 % a conținutului de sulf al produselor tratate (metoda ASTM D 1266-59 T); (l) deparafinarea printr-un procedeu altul decât filtrarea simplă, numai pentru produsele de la poziția 2710; (m) numai în ceea ce privește uleiurile grele de la poziția ex 2710: tratamentul cu hidrogen, altul decât desulfurarea, în care hidrogenul participă activ la o reacție chimică realizată la o presiune mai mare de 20 bari și la o temperatură mai mare de 250 °C cu ajutorul unui catalizator. Tratamentele de finisare cu hidrogen a uleiurilor lubrifiante de la poziția ex 2710 care au ca scop principal ameliorarea culorii sau a stabilității (de exemplu hidrofinisare sau decolorare) nu sunt însă considerate tratamente specifice; (n) numai în ceea ce privește păcura de la poziția ex 2710, distilarea atmosferică, cu condiția ca aceste produse să distileze ca volum, inclusiv pierderile, mai puțin de 30 % la 300 °C prin metoda ASTM D 86; (o) numai în ceea ce privește uleiurile grele altele decât motorina și păcura de la poziția ex 2710, tratamentul prin flux electric cu înaltă frecvență; (p) numai în ceea ce privește produsele brute (altele decât vaselina, ozocherita, ceara de lignit sau de turbă, ceara de parafină cu un conținut de ulei de cel mult 0,75 % din greutate) de la poziția ex 2712, degresare prin cristalizare fracționată. 7.3. În sensul pozițiilor ex 2707, 2713-2715, ex 2901, ex 2902 și ex 3403, operațiunile simple cum sunt curățarea, decantarea, desalinizarea, separarea apei, filtrarea, colorarea, marcarea, obținerea unui conținut de sulf prin amestec cu produse cu conținuturi diferite de sulf și toate combinațiile acestor operațiuni sau ale unor operațiuni similare nu conferă statutul de produs originar.

Anexa II Lista prelucrărilor sau transformărilor care urmează a fi aplicate materialelor neoriginare pentru ca produsul fabricat să poată obține statutul de produs originar Este posibil ca nu toate produsele menționate în listă să facă obiectul acordului. Prin urmare, este necesar să se consulte celelalte părți ale acordului. Poziția din SA Denumirea produselor Prelucrare sau transformare aplicată materialelor neoriginare care conferă statutul de produs originar 1 2 3 sau 4 Capitolul 1 Animale vii Toate animalele de la capitolul 1 sunt obținute integral Capitolul 2 Carne și organe comestibile Fabricare în cadrul căreia toate materialele de la capitolele 1 și 2 utilizate sunt obținute integral Capitolul 3 Pești și crustacee, moluște și alte nevertebrate acvatice Fabricare în cadrul căreia toate materialele de la capitolul 3 utilizate sunt obținute integral ex capitolul 4 Lapte și produse lactate; ouă de păsări; miere naturală, produse comestibile de origine animală, nedescrise și neîncadrate în altă parte, cu următoarele excepții: Fabricare în cadrul căreia toate materialele de la capitolul 4 utilizate sunt obținute integral 0403 Zară, lapte și smântână covăsite, iaurt, chefir și alte tipuri de lapte și smântână fermentate sau acidifiate, chiar concentrate sau cu adaos de zahăr sau de alți îndulcitori sau aromatizate sau cu adaos de fructe sau de cacao Fabricare în cadrul căreia: — toate materialele de la capitolul 4 utilizate sunt obținute integral — sucurile de fructe (cu excepția sucurilor de ananas, de lămâi mici «lime», sau de grepfrut) de la poziția 2009 utilizate trebuie deja să fie originare și — valoarea materialelor de la capitolul 17 utilizate nu depășește 30 % din prețul franco fabrică al produsului ex capitolul 5 Alte produse de origine animală, nedescrise și neîncadrate în altă parte cu următoarele excepții: Fabricare în cadrul căreia toate materialele de la capitolul 5 utilizate sunt obținute integral ex 0502 Păr de porc sau de mistreț, preparat Curățare, dezinfectare, triere și îndreptare a părului de porc sau de mistreț Capitolul 6 Plante vii și produse de floricultură Fabricare în cadrul căreia: — toate materialele de la capitolul 6 utilizate sunt obținute integral și — valoarea tuturor materialelor utilizate nu depășește 50 % din prețul franco fabrică al produsului Capitolul 7 Legume, plante, rădăcini și tuberculi alimentari Fabricare în cadrul căreia toate materialele de la capitolul 7 utilizate sunt obținute integral Capitolul 8 Fructe comestibile; coji de citrice sau de pepeni Fabricare în cadrul căreia: — toate fructele utilizate sunt obținute integral; — valoarea tuturor materialelor de la capitolul 17 utilizate nu depășește 30 % din prețul franco fabrică al produsului ex capitolul 9 Cafea, ceai, maté și mirodenii; cu următoarele excepții: Fabricare în cadrul căreia toate materialele de la capitolul 9 utilizate sunt obținute integral 0901 Cafea, chiar prăjită sau decafeinizată, coji și pelicule de cafea; înlocuitori de cafea care conțin cafea, indiferent de proporția amestecului Fabricare pe bază de materiale de la orice poziție 0902 Ceai, chiar aromatizat Fabricare pe bază de materiale de la orice poziție ex 0910 Amestecuri de mirodenii Fabricare pe bază de materiale de la orice poziție Capitolul 10 Cereale Fabricare în cadrul căreia toate materialele de la capitolul 10 utilizate sunt obținute integral ex capitolul 11 Produse ale industriei morăritului; malț; amidon și fecule; inulină; gluten de grâu; cu următoarele excepții: Fabricare în cadrul căreia legumele, cerealele, tuberculii și rădăcinile de la poziția 0714 sau fructele utilizate sunt obținute integral ex 1106 Făină, griș și praf de legume păstăi uscate de la poziția 0713, curățate de păstăi Uscare și măcinare a legumelor păstăi de la poziția 0708 Capitolul 12 Semințe și fructe oleaginoase; semințe și fructe diverse; plante industriale sau medicinale; paie și furaje Fabricare în cadrul căreia toate materialele de la capitolul 12 utilizate sunt obținute integral 1301 Lac; gume naturale, rășini, gume-rășini și oleorășini (de exemplu balsamuri) Fabricare în cadrul căreia valoarea materialelor de la poziția 1301 utilizate nu depășește 50 % din prețul franco fabrică al produsului 1302 Seve și extracte vegetale; substanțe pectice, pectinați și pectați; agar-agar și alte mucilagii și agenți de îngroșare, derivați din produse vegetale, chiar modificate: — Mucilagii și agenți de îngroșare derivați din produse vegetale modificate Fabricare pe bază de mucilagii și agenți de îngroșare nemodificați — Altele Fabricare în cadrul căreia valoarea tuturor materialelor utilizate nu depășește 50 % din prețul franco fabrică al produsului Capitolul 14 Produse pentru împletit și alte produse de origine vegetală, nedescrise și neîncadrate în altă parte Fabricare în cadrul căreia toate materialele de la capitolul 14 utilizate sunt obținute integral ex capitolul 15 Grăsimi și uleiuri de origine animală sau vegetală; produse provenite din disocierea lor; grăsimi alimentare preparate; ceară de origine animală sau vegetală; cu următoarele excepții: Fabricare în cadrul căreia toate materialele utilizate sunt încadrate la o poziție diferită de cea a produsului 1501 Grăsime de porc (inclusiv untură) și grăsime de pasăre, altele decât cele de la pozițiile 0209 sau 1503: — Grăsimi din oase sau deșeuri Fabricare pe bază de materiale de la orice poziție, cu excepția materialelor de la pozițiile 0203, 0206 sau 0207 sau a oaselor de la poziția 0506 — Altele Fabricare pe bază de carne sau de organe comestibile de animale din specia porcină de la pozițiile 0203 sau 0206 sau din carne sau din organe comestibile de păsări de curte de la poziția 0207 1502 Grăsimi de animale din speciile bovine, ovine sau caprine, altele decât cele de la poziția 1503: — Grăsimi din oase sau deșeuri Fabricare pe bază de materiale de la orice poziție, cu excepția materialelor de la pozițiile 0201, 0202, 0204 sau 0206 sau a oasele de la poziția 0506 — Altele Fabricare în cadrul căreia toate materialele de la capitolul 2 utilizate sunt obținute integral 1504 Grăsimi și uleiuri și fracțiunile lor, de pește sau de mamifere marine, chiar rafinate, dar nemodificate chimic: — Fracțiuni solide Fabricare pe bază de materiale de la orice poziție, inclusiv din alte materiale de la poziția 1504 — Altele Fabricare în cadrul căreia toate materialele de la capitolele 2 și 3 utilizate sunt obținute integral ex 1505 Lanolină prelucrată Fabricare pe bază de grăsime de usuc de la poziția 1505 1506 Alte grăsimi și uleiuri animale și fracțiunile lor, chiar rafinate, dar nemodificate chimic: — Fracțiuni solide Fabricare pe bază de materiale de la orice poziție, inclusiv din alte materiale de la poziția 1506 — Altele Fabricare în cadrul căreia toate materialele de la capitolul 2 utilizate sunt obținute integral 1507-1515 Uleiuri vegetale și fracțiunile lor: — Uleiuri de soia, de arahide, de palmier, de copră, de sâmburi de palmier, de babassu, de tung, de oiticica, ceară de mirt, ceară de Japonia, fracțiuni de uleiuri de jojoba și uleiuri destinate utilizărilor tehnice sau industriale, altele decât fabricarea de produse pentru consumul uman Fabricare în cadrul căreia toate materialele utilizate sunt încadrate la o poziție diferită de cea a produsului — Fracțiuni solide, cu excepția celor de ulei de jojoba Fabricare pe bază de alte materiale de la pozițiile 1507-1515 — Altele Fabricare în cadrul căreia toate materialele vegetale utilizate sunt obținute integral 1516 Grăsimi și uleiuri animale sau vegetale și fracțiunile lor, hidrogenate parțial sau total, interesterificate, reesterificate sau elaidinizate, chiar rafinate, dar nepreparate altfel Fabricare în cadrul căreia: — toate materialele de la capitolul 2 utilizate sunt obținute integral; — toate materialele vegetale utilizate sunt obținute integral. Cu toate acestea, pot fi utilizate materialele de la pozițiile 1507, 1508, 1511 și 1513 1517 Margarină; amestecuri sau preparate alimentare din grăsimi sau din uleiuri animale sau vegetale sau din fracțiuni ale diferitelor grăsimi sau uleiuri din prezentul capitol, altele decât grăsimile și uleiurile alimentare și fracțiunile lor de la poziția 1516 Fabricare în cadrul căreia: — toate materialele de la capitolele 2 și 4 utilizate sunt obținute integral; — toate materialele vegetale utilizate sunt obținute integral. Cu toate acestea, pot fi utilizate materialele de la pozițiile 1507, 1508, 1511 și 1513 Capitolul 16 Preparate din carne, din pește sau din crustacee, din moluște sau din alte nevertebrate acvatice Fabricare: — pe bază de animale de la capitolul 1 și/sau — în cadrul căreia toate materialele de la capitolul 3 utilizate sunt obținute integral ex capitolul 17 Zaharuri și produse zaharoase, cu următoarele excepții: Fabricare în cadrul căreia toate materialele utilizate sunt încadrate la o poziție diferită de cea a produsului ex 1701 Zahăr din trestie sau din sfeclă și zaharoză chimic pură, în stare solidă, cu adaos de aromatizanți sau coloranți Fabricare în cadrul căreia valoarea materialelor de la capitolul 17 utilizate nu depășește 30 % din prețul franco fabrică al produsului 1702 Alte zaharuri, inclusiv lactoza, maltoza, glucoza și fructoza chimic pure, în stare solidă, siropuri de zaharuri fără adaos de aromatizanți sau coloranți; înlocuitori de miere, chiar amestecați cu miere naturală; zaharuri și melase caramelizate: — Maltoză sau fructoză chimic pure Fabricare pe bază de materiale de la orice poziție, inclusiv de alte materiale de la poziția 1702 — Alte zaharuri, în stare solidă, cu adaos de aromatizanți sau coloranți Fabricare în cadrul căreia valoarea materialelor de la capitolul 17 utilizate nu depășește 30 % din prețul franco fabrică al produsului — Altele Fabricare în cadrul căreia toate materialele utilizate sunt deja originare ex 1703 Melase rezultate din extracția sau rafinarea zahărului, cu adaos de aromatizanți sau coloranți Fabricare în cadrul căreia valoarea materialelor de la capitolul 17 utilizate nu depășește 30 % din prețul franco fabrică al produsului 1704 Produse zaharoase fără cacao (inclusiv ciocolata albă) Fabricare în cadrul căreia: — toate materialele utilizate sunt încadrate la o poziție diferită de cea a produsului; — valoarea materialelor de la capitolul 17 utilizate nu depășește 30 % din prețul franco fabrică al produsului Capitolul 18 Cacao și preparate din cacao Fabricare în cadrul căreia: — toate materialele utilizate sunt încadrate la o poziție diferită de cea a produsului; — valoarea materialelor de la capitolul 17 utilizate nu depășește 30 % din prețul franco fabrică al produsului 1901 Extracte de malț; preparate alimentare din făină, griș, amidon, fecule sau extracte de malț, care nu conțin cacao sau conțin cacao sub 40 % din greutate, calculate pe o bază complet degresată, nedescrise și neîncadrate în altă parte; preparate alimentare din produsele de la pozițiile 0401-0404 care nu conțin cacao sau conțin cacao sub 5 % din greutate calculate pe o bază complet degresată, nedescrise și neîncadrate în altă parte: — Extracte de malț Fabricare pe bază de cereale de la capitolul 10 — Altele Fabricare în cadrul căreia: — toate materialele utilizate sunt încadrate la o poziție diferită de cea a produsului și — valoarea materialelor de la capitolul 17 utilizate nu depășește 30 % din prețul franco fabrică al produsului 1902 Paste făinoase, chiar fierte sau umplute (cu carne sau cu alte materiale) sau altfel preparate, cum ar fi spaghetti, macaroane, fidea, lasagna, gnocchi, ravioli, cannelloni; cuscus, chiar preparat: — Cu un conținut de carne, organe, pești, crustacee sau moluște în proporție de cel mult 20 % din greutate Fabricare în cadrul căreia cerealele și derivatele lor utilizate (cu excepția grâului dur și a derivatelor sale) sunt obținute integral — Cu un conținut de carne, organe, pești, crustacee sau moluște în proporție de peste 20 % din greutate Fabricare în cadrul căreia: — cerealele și derivatele lor utilizate (cu excepția grâului dur și a derivatelor sale) sunt obținute integral și — toate materialele de la capitolele 2 și 3 utilizate sunt obținute integral 1903 Tapioca și înlocuitorii săi preparați pe bază de fecule, sub formă de fulgi, granule, boabe, criblură sau alte forme similare Fabricare pe bază de materiale de la orice poziție, cu excepția feculei de cartofi de la poziția 1108 1904 Produse pe bază de cereale obținute prin expandare sau prăjire (de exemplu cornflakes); alte cereale decât porumbul, sub formă de boabe sau sub formă de fulgi sau alte semințe preparate (cu excepția făinii și a grișului), prefierte sau altfel preparate, nedescrise și neîncadrate în altă parte Fabricare: — pe bază de materiale de la orice poziție, cu excepția materialelor de la poziția 1806; — în care cerealele și făina (cu excepția grâului dur și a derivatelor sale, precum și a porumbului din varietatea Zea indurata) utilizate sunt obținute integral și — în care valoarea materialelor de la capitolul 17 utilizate nu depășește 30 % din prețul franco fabrică al produsului 1905 Produse de brutărie, de patiserie și biscuiți, chiar cu adaos de cacao; ostii, cașete goale pentru medicamente, prescuri, paste uscate din făină, din amidon sau feculă și alte produse similare Fabricare pe bază de materiale de la orice poziție, cu excepția materialelor de la capitolul 11 ex capitolul 20 Preparate din legume, din fructe sau din alte părți de plante; cu următoarele excepții: Fabricare în cadrul căreia fructele și legumele utilizate sunt obținute integral ex 2001 Igname, batate și părți comestibile similare de plante cu un conținut de amidon sau de fecule de cel puțin 5 % din greutate, preparate sau conservate cu oțet sau acid acetic Fabricare în cadrul căreia toate materialele utilizate sunt încadrate la o poziție diferită de cea a produsului ex 2004 și ex 2005 Cartofi sub formă de făină, griș sau fulgi, pregătiți sau conservați altfel decât cu oțet sau cu acid acetic Fabricare în cadrul căreia toate materialele utilizate sunt încadrate la o poziție diferită de cea a produsului 2006 Legume, fructe, coji de fructe și alte părți de plante, confiate (scurse, glasate sau cristalizate) Fabricare în cadrul căreia valoarea materialelor de la capitolul 17 utilizate nu depășește 30 % din prețul franco fabrică al produsului 2007 Dulcețuri, jeleuri, marmelade, piureuri și paste de fructe, obținute prin fierbere, cu sau fără adaos de zahăr sau alți îndulcitori Fabricare în cadrul căreia: — toate materialele utilizate sunt încadrate la o poziție diferită de cea a produsului; — valoarea materialelor de la capitolul 17 utilizate nu depășește 30 % din prețul franco fabrică al produsului ex 2008 — Fructe cu coajă lemnoasă, fără adaos de zahăr sau de alcool Fabricare în cadrul căreia valoarea fructelor cu coajă și a semințelor oleaginoase originare de la pozițiile 0801, 0802 și 1202-1207 utilizate nu depășește 60 % din prețul franco fabrică al produsului — Unt de arahide; amestecuri pe bază de cereale; miez de palmier; porumb Fabricare în cadrul căreia toate materialele utilizate sunt încadrate la o poziție diferită de cea a produsului — Altele cu excepția fructelor și a fructelor cu coajă lemnoasă, pregătite altfel decât cu apă sau vapori, fără adaos de zahăr, congelate Fabricare în cadrul căreia: — toate materialele utilizate sunt încadrate la o poziție diferită de cea a produsului; — valoarea materialelor de la capitolul 17 utilizate nu depășește 30 % din prețul franco fabrică al produsului 2009 Suc de fructe (inclusiv must de struguri) sau de legume, nefermentate, fără adaos de alcool, cu sau fără adaos de zahăr sau de alți îndulcitori Fabricare în cadrul căreia: — toate materialele utilizate sunt încadrate la o poziție diferită de cea a produsului; — valoarea materialelor de la capitolul 17 utilizate nu depășește 30 % din prețul franco fabrică al produsului ex capitolul 21 Preparate alimentare diverse; cu următoarele excepții: Fabricare în cadrul căreia toate materialele utilizate sunt încadrate la o poziție diferită de cea a produsului 2101 Extracte, esențe și concentrate de cafea, de ceai sau de maté și preparate bazate pe aceste produse sau pe bază de cafea, de ceai sau de maté; cicoare prăjită și alți înlocuitori prăjiți de cafea și extractele, esențele și concentratele acestora Fabricare în cadrul căreia: — toate materialele utilizate sunt încadrate la o poziție diferită de cea a produsului; — cicoarea utilizată este obținută integral 2103 Preparate pentru sosuri și sosuri; mirodenii și produse de asezonare amestecate; făină de muștar și muștar preparat: — Preparate pentru sosuri și sosuri; mirodenii și produse de asezonare amestecate Fabricare în cadrul căreia toate materialele utilizate sunt încadrate la o poziție diferită de cea a produsului. Cu toate acestea, pot fi utilizate făina de muștar sau muștarul preparat — Făină de muștar și muștar preparat Fabricare pe bază de materiale de la orice poziție ex 2104 Preparate pentru supe, ciorbe sau bulionuri; supe, ciorbe sau supe cremă preparate Fabricare pe bază de materiale de la orice poziție, cu excepția legumelor preparate sau conservate de la pozițiile 2002-2005 2106 Preparate alimentare nedescrise și neîncadrate în altă parte Fabricare în cadrul căreia: — toate materialele utilizate sunt încadrate la o poziție diferită de cea a produsului; — valoarea materialelor de la capitolul 17 utilizate nu depășește 30 % din prețul franco fabrică al produsului ex capitolul 22 Băuturi, lichide alcoolice și oțet; cu următoarele excepții: Fabricare în cadrul căreia: — toate materialele utilizate sunt încadrate la o poziție diferită de cea a produsului; — strugurii sau materiale